अडाणी एंटरप्राइजेज का शेयर 3.91% टूटा, HDFC लाइफ का शेयर 3.03% चढ़ा
BSE NSE Sensex Today, Stock Market Latest Updates  आज यानी सोमवार (19 जून) को शेयर बाजार में बढ़त देखने को मिल रही। सेंसेक्स 90 अंक बढ़कर 63,474 पर खुला। वहीं निफ्टी में भी 47 अंक की बढ़त रही, और ये 18,873 पर ओपन हुआ।
आज यानी सोमवार (19 जून) को शेयर बाजार में गिरावट देखने को मिली। सेंसेक्स 216 अंक गिरकर 63,168 के स्तर पर बंद हुआ। वहीं निफ्टी में भी 70 अंक की गिरावट रही, और ये 18,755 के स्तर पर बंद हुआ। अडाणी एंटरप्राइजेज के शेयर में 3.91% की गिरावट देखने को मिली है। वहीं HDFC लाइफ का शेयर 3.03% चढ़ा है।
आज के कारोबार में एनर्जी, रियल्टी, बैंकिंग शेयरों में बिकवाली रही। जबकि IT, फार्मा इंडेक्स हल्की बढ़त पर बंद हुआ। ऑटो, FMCG, मेटल शेयरों पर दबाव रहा। सोमवार को रुपया अमेरिकी डॉलर के मुकाबले 4 पैसा कमजोर होकर 81.9 रुपए पर बंद हुआ।
आज से सॉवरेन गोल्ड बॉन्ड में निवेश का मौका
आज यानी 19 जून से सॉवरेन गोल्ड बॉन्ड स्कीम की आठवीं सीरीज निवेश के लिए खुल रही है। इस बार के लिए सोने की कीमत 5,926 रुपए प्रति 1 ग्राम तय की है। इसमें ऑनलाइन और ऑफलाइन दोनों तरह से निवेश किया जा सकता है। ये स्कीम 23 जून 2023 तक खुली रहेगी।
जो इनके लिए ऑनलाइन आवेदन और डिजिटल पेमेंट के जरिए भुगतान करेंगे, उन्हें प्रति ग्राम 50 रुपए का डिस्काउंट मिलेगा। यानी उन्हें 1 ग्राम के लिए 5,876 रुपए चुकाने होंगे। पूरी खबर पढ़ने के लिए यहां क्लिक करें
कल ओपन होगा HMA एग्रो इंडस्ट्रीज का IPO
भैंस का मांस निर्यात करने वाली कंपनी 'HMA एग्रो इंडस्ट्रीज लिमिटेड' का IPO इस हफ्ते ओपन होगा। इस इनिशियल पब्लिक ऑफरिंग यानी IPO के जरिए कंपनी 480 करोड़ रुपए जुटाना चाहती है।
रिटेल निवेशक इस IPO के लिए 20 जून से 23 जून तक अप्लाय कर सकेंगे। 4 जुलाई को बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) पर कंपनी के शेयर लिस्ट होंगे। पूरी खबर पढ़ने के लिए यहां क्लिक करें
शुक्रवार को मार्केट में रही थी बढ़त
इससे पहले शुक्रवार यानी 16 जून को शेयर बाजार में बढ़त देखने को मिली थी। कारोबार के अंत में निफ्टी 137 अंक बढ़कर 18,826 पर बंद हुआ। जबकि सेंसेक्स 466 अंक की बढ़त के साथ 63,384 पर बंद हुआ।
